Oficialusis leidinys L 092 , 09/04/2003 p. 0003 - 0004



Komisijos reglamentas (EB) Nr. 629/2003 2003 m. balandžio 8 d. iš dalies pakeičiantis Reglamentą (EB) Nr. 528/1999, nustatantį priemones alyvų aliejaus gamybos kokybei gerinti, dėl veiklos, atitinkančios Bendrijos finansavimo reikalavimus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1966 m. spalio 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1], su paskutiniais pakeitimais, padarytais Reglamentu (EB) Nr. 1513/2001 [2], ypač į jo 5 straipsnio 11 dalį, kadangi: (1) Reglamento (EB) Nr. 136/66/EEB 5 straipsnio 9 dalyje numatyta, kad nuo 2001 m. lapkričio 1 d. 1,4 % paramos gamybai, skirtos alyvuogių aliejaus ir valgomųjų alyvuogių gamintojams, suteikiama valstybių narių regioninėms alyvuogių aliejaus gamybos kokybės gerinimo ir poveikio aplinkai mažinimo priemonėms finansuoti. Tačiau Komisijos reglamente (EB) Nr. 528/1999 [3], su pakeitimais, padarytais Reglamentu (EB) Nr. 593/2001 [4], neminima valgomųjų alyvuogių gamyba. (2) Todėl Reglamentas (EB) Nr. 528/1999 turi būti atitinkamai pakeistas. (3) Šiame reglamente numatytos priemonės atitinka Aliejų ir riebalų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 528/1999 iš dalies keičiamas taip: 1. Pavadinimas pakeičiamas taip: "1999 m. kovo 10 d. Komisijos reglamentas (EB) Nr. 528/1999, nustatantis priemones alyvuogių aliejaus ir valgomųjų alyvuogių gamybos kokybei gerinti;" 2. 1 straipsnis iš dalies keičiamas taip: a) straipsnio 1 dalis pakeičiama taip: "1. Šis reglamentas apibrėžia priemones ir procedūras, kurių reikia imtis, siekiant pagerinti alyvuogių aliejaus ir valgomųjų alyvuogių gamybos kokybę regioniniu mastu ir mažinti poveikį aplinkai"; b) straipsnio 2 dalis iš dalies keičiama taip: i) b, c, d ir e punktai pakeičiami taip: "b) alyvmedžių auginimo ir priežiūros, alyvuogių derliaus nuėmimo, laikymo ir perdirbimo bei gautų aliejų ir valgomųjų alyvuogių laikymo sąlygų gerinimą; c) techninę pagalbą augintojams, gamykloms ir valgomųjų alyvuogių gamintojams, norint gerinti aplinkos būklę, išaugintų alyvuogių ir jų perdirbimo į aliejų ir valgomąsias alyvuoges kokybę; d) priemones išspaudų ir perdirbimo atliekų tvarkymui gerinti, kuo mažiau teršiant aplinką; e) apmokymus, informacijos teikimą, parodomuosius projektus augintojams, gamykloms ir valgomųjų alyvuogių gamintojams dėl aliejaus ir valgomųjų alyvuogių kokybės bei aliejaus ir valgomųjų alyvuogių gamybos poveikio aplinkai;;" ii) g punktas pakeičiamas taip: "g) bendradarbiavimą su specialistų agentūromis dėl tyrimo programų pirmojo spaudimo alyvuogių aliejaus ir valgomųjų alyvuogių kokybei gerinti ir poveikiui aplinkai mažinti."; c) straipsnio 3 dalyje antroji pastraipa pakeičiama taip: "Insekticidai prieš alyvuogių musę turi būti naudojami kartu su baltymų jaukais. Tačiau tam tikromis aplinkybėmis, leidus tvarką nustatančioms įstaigoms, gali būti leista naudoti insekticidus be baltymų jaukų. Insekticidai ir jų naudojimo būdai turi būti tokie, kad kenksmingų medžiagų likučiai nei iš susijusių plotų surinktose alyvose, nei iš jų pagamintame aliejuje arba valgomosiose alyvose neviršytų Bendrijos teisės aktais nustatytų formų." 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2001 m. lapkričio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. balandžio 8 d. Komisijos vardu Franz Fischler Komisijos narys [1] OL 172, 1966 9 30, p. 3025/66. [2] OL L 201, 2001 7 26, p. 4. [3] OL L 62, 1999 3 11, p. 8. [4] OL L 88, 2001 3 28, p. 6. --------------------------------------------------